recursal/SuperWikiNEXT-32B huggingface dataset:
Kristuksen taivaaseenastuminen. Albrecht Dürerin piirros, n. 1515.
**Et ecce ego vobiscum sum omnibus diebus usque ad consummationem saeculi** (lat.) ovat *Matteuksen evankeliumin* viimeiset sanat (Matt. 28:20) latinankielisessä Raamatun käännöksessä *Vulgatassa*. Vuoden 1992 Raamatun käännöksessä ne on suomennettu: "Ja katso, minä olen teidän kanssanne kaikki päivät maailman loppuun asti."

Tähän lauseeseen perustuu roomalaiskatolisen kirkon oppi eukaristiasta. Tuomas Akvinolainen (1225–1274) ja hänen aikalaisensa tulkitsivat lauseen lupauksena Jeesuksen läsnäolosta ehtoollisessa. Sen mukaisesti Jeesuksen Kristuksen ruumis ja veri on "todella, reaalisesti ja olemuksellisesti" läsnä. Tämä reaalipreesens selittyy transsubstantiaatiosta eli substanssin muuttumisesta.

Paavi Paavali VI lainasi lausetta avatessaan Vatikaanin II ekumeenisen kirkolliskokouksen istunnon 29.9.1963.

Lähteet
-------

1. ↑  Secundum Matthaeum 28:20 *Biblia sacra*. Viitattu 27.12.2020.
2. ↑  Matt. 28:20
3. ↑  Tück, Jan Heiner: *A Gift of Presence: The Theology and Poetry of the Eucharist in Thomas Aquinas*, s. 170. The Catholic University of America Press, 2018.
4. ↑  Teinonen, Seppo, A.: *Symboliikan peruskurssi*, s. 80. Gaudeamus, 1971. ISBN 951-662-041-8.
5. ↑  Lo sguardo fisso a Cristo *30Ciorni, 10*.  2003. Viitattu 27.12.2020.
Mar Dinkha IV
**Mar Dinkha IV** (syyr. *ܡܪܝ ܕܢܚܐ ܪܒܝܥܝܐ*, syntymänimeltään **Khanania Soro**, 15. syyskuuta 1935 Darbandokeh, Irak – 26. maaliskuuta 2015 Rochester, Minnesota, Yhdysvallat) oli Idän assyrialaisen kirkon katolikos ja Urmian piispan neljäs seuraaja. Hän asui maanpaossa Chicagossa.

Khanania Soro syntyi Darbandokehin kylässä ja kastettiin Mar Qaryaqosin kirkossa. Khanania Soro sai koulutuksensa isoisänsä Benyamin Soron johdolla. Vuonna 1947, 12-vuotiaana, hän meni Mar Jousip Khnanishon oppiin. Mar Jousip oli Idän assyrialaisen kirkon metropoliitta ja patriarkka Irakissa.

Kahden vuoden teologian opiskelun jälkeen Khanania Soro meni kirkon palvelukseen. 12. syyskuuta 1949 hän meni Mar Joukhanan seurakuntaan, assyrialaisen kirkon toiseksi suurimpaan seurakuntaan, Haririin. Kahdeksan vuotta myöhemmin 15. elokuuta 1957 hän meni vanhan opettajansa Jousip Khnanishon pappiseminaariin.

Kun Mar Eshai Shimun XXIII murhattiin 6. marraskuuta 1975 kotonaan San Joséssa Kaliforniassa, assyrialaisen kirkon piispat kokoontuivat seuraavana vuonna Lontoossa konklaaviin valitsemaan uutta katolikos-patriarkkaa. Khanania Sorosta tuli **Mar Dinkha IV**, joka oli Assyrian ensimmäisen patriarkan 120. seuraaja. Assyrian ensimmäinen patriarkka oli Tuomas. Vuonna 1994 Mar Dinkha IV tapasi historiallisessa kokouksessa paavi Johannes Paavali II:n Vatikaanissa. Paavi ja Mar Dinkha allekirjoittivat yhteistyösopimuksen assyrialaisen ja roomalaiskatolilaisen kirkon välillä.

Vuonna 1996 hän solmi Kaldean kirkon Bagdadin patriarkan Rafael I Bidawidin kanssa.*selvennä* Vuonna 1997 hän aloitti neuvottelut Antiokian syyrialais-ortodoksisen kirkon kanssa anateeman lopettamisesta.

Syyskuussa 2006 Mar Dinkha IV vieraili Pohjois-Irakissa, missä hän tapasi Irakin Kurdistanin kuvernöörin. Hän neuvotteli kuvernöörin kanssa kristityn kirkon avaamisesta alueelle.

Mar Dinkha IV kuoli 26. maaliskuuta 2015 sairaalassa Minnesotan Rochesterissa.

Lähteet
-------

1. 1 2  Holy Synod Announcement: Passing of Catholicos-Patriarch *Assyrian Church News*.  26.3.2015.  Arkistoitu 8.10.2015. Viitattu 27.3.2015. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF

 |
|  |
| Kansalliset | 
* Saksa
* Yhdysvallat
* Puola

 |

 |
**Britannian ja ulkomaiden raamattuseura**, aiemmin **Britannian ja ulkomaan raamattuseura**, (*The British and Foreign Bible Society*) on Lontoossa 1804 perustettu yhdistys, jonka tarkoitus on levittää Raamattua ja sen osia ja auttaa hankkimaan kansankielisiä Raamattuja. Sillä on toimistoja eri puolilla maailmaa. Se on julkaissut kuvalehteä *The Bible in the World*.

Seuran haaraosasto aloitti toimintansa Suomessa 1812 ja myönsi varoja Turkuun perustetun Suomen Pipliaseuran toimintaan. Seuran toiminta Suomessa päättyi 1947, jolloin se luovutti Helsingin-toimistonsa Suomen Pipliaseuralle.

Seura julkaisi suomeksi muun muassa 1933 ja 1938 käyttöön otetun Raamatun-suomennoksen sekä sen erillisiä osia.

Lähteet
-------

1. 1 2  Otavan Iso Tietosanakirja osa 1 palsta 1481–1482. 7.p. Otava 1967
2. ↑  Kansalliskirjasto.finna.fi. Hakusanat "Britannian ja ulkomaan raamattuseura" ja "Britannian ja ulkomaiden raamattuseura"

Aiheesta muualla
----------------

* The British and Foreign Bible Society
Video
**Video** tarkoittaa teknologiaa, jossa sähköisiä signaaleja käsitellään niin, että niistä saadaan liikkuvaa kuvaa. Videoteknologia on kehitetty pääasiassa televisiota varten. Videokuvaa käytetään myös teollisuudessa, tieteellisissä kohteissa, tehtaissa ja turvallisuuskäytössä (valvontakamerat). Muut videon käyttömuodot pohjautuvat yleensä television videoformaattiin.

Sana **video** tulee latinasta, jossa se tarkoittaa ’(minä) näen’.

Termiä *video* on käytetty myös synonyyminä videokasetille, ja vastaavasti *videot* videonauhurille.

Analogisia videonkoodausmuotoja
-------------------------------

*Pääartikkeli: Televisio*
* NTSC
* PAL
* SECAM

Analogisia televisiolähetys- ja kaapelisignaalistandardeja
----------------------------------------------------------

* RF
* komposiittivideo
* komponenttivideo
* S-Video
* RGB

Digitaalisia televisiolähetys- ja kaapelisignaalistandardeja
------------------------------------------------------------

* DVB
* FireWire

Digitaalisia videonkoodaustapoja
--------------------------------

*Pääartikkeli: Digitaalinen video*
* AV1
* CCIR 601
* MPEG-1
* MPEG-2
* MPEG-4
* H.261
* H.263
* H.264
* HDTV
* HEVC (H.265)
* VP9

Analogisia ja digitaalisia videonauhaformaatteja
------------------------------------------------

*Pääartikkeli: Videonauha*

Optisia tallennusmuotoja
------------------------

*Pääartikkeli: Optinen levy*
* Laserdisc
* CD-levy
* DVD
* HD DVD
* Blu-ray

Katso myös
----------

* Videonauha
* Videonauhuri
* Audio
* Koodekit
* Televisio
* Videoeditointi
* Suoratoisto
* Videotaide
* Videonkoodaus
* Videokonferenssi
* Interaktiivinen video
Rob Pilatus oikealla.
**Robert "Rob" Pilatus** (8. kesäkuuta 1965 New York, USA – 2. huhtikuuta 1998 Frankfurt, Saksa) oli saksalainen esiintyjä, joka tunnetaan parhaiten Milli Vanilli -duon toisena jäsenenä.

Lapsuus ja nuoruus
------------------

Robert Pilatuksen äiti oli saksalainen striptease-tanssija ja isä amerikkalainen sotilas. Robert oli orpo ja vietti ensimmäiset elinvuotensa orpokodissa Baijerissa, Saksassa. Hänet adoptoitiin müncheniläiseen perheeseen. Hän karkasi kotoaan 15-vuotiaana ja elätti itseään muun muassa DJ-keikoilla, tarjoilijana ja mallina. Pilatus harrasti breakdancea, ja hän oli niin hyvä, että sai kutsun kansainvälisiin breakdancing-kisoihin New Yorkiin vuonna 1984. Yökerhossa ollessaan hän tapasi toisen eurooppalaisen nuoren miehen, ranskalaisen Fabrice Morvanin, josta tuli Robertin paras ystävä. He muuttivat yhdessä Müncheniin ja unelmoivat kuuluisuudesta.

Milli Vanilli ja sen loppu
--------------------------

1. tammikuuta 1988 Pilatus ja Morvan saivat kutsun tuottaja Frank Farianin studiolle, ja Farian lupasi tehdä heistä kuuluisia laulajia. Parin vuoden päästä he olivatkin maailmankuuluja, mutteivät laulajia sillä tuottaja ei antanut heidän laulaa. Huhut huijauksesta voimistuivat, ja 14. marraskuuta 1990 Farian paljasti julkisuuteen tiedon, että Pilatus ja Morvan ovat vain tanssijoita. Duo joutui palauttamaan Grammy-patsaansa ja kaikki syy laskettiin heidän harteilleen.

Alamäki, joka päättyi kuolemaan
-------------------------------

Pilatus alkoi käyttää huumeita ja yritti tehdä itsemurhan 30. marraskuuta 1991 hyppäämällä The Le Mondrian -hotellin parvekkeelta Hollywoodissa. Hän pelastui ja joutui katkaisuhoitoon.

Pilatus ja Morvan yrittivät paluuta levyllään *Rob&Fab-We can get it on* vuonna 1993. Duo lauloi itse levyllä. Se floppasi täydellisesti.

Pilatus masentui, alkoholisoitui ja tuli riippuvaiseksi kokaiinista. Vuosina 1995–1996 Pilatus joutui poliisin kanssa tekemisiin jäätyään kiinni autovarkauden yrittämisestä, päällekarkauksista ja väkivaltaisesta käytöksestä. Hän joutui vankilaan kolmeksi ja katkaisuhoitoon kuudeksi kuukaudeksi.

Pilatus yritti ryhdistäytyä, ja syksyllä 1997 musiikkikanava VH1 teki Milli Vanillista dokumentin *Behind the Music* -dokumenttisarjan avausjaksoksi. Se jäi Pilatuksen viimeiseksi haastatteluksi. Hän palasi Saksaan työskentelemään Frank Farianille.

Robert Pilatus kuoli 2. huhtikuuta 1998 alkoholin ja masennuslääkkeiden yhteisvaikutukseen. Hänet löydettiin päivää myöhemmin kuolleena frankfurtilaisesta hotelli Arcadiasta. Hänet haudattiin Waldfriedhofiin, Müncheniin.

Lähteet
-------

1. 1 2  Milli Vanilli’s Rob Pilatus dead at 33 *Rolling Stone*.  1988. Viitattu 6.10.2019.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |
**Nicolae Golescu** (1810 Câmpulung Muscel, Valakia – 10. joulukuuta 1877 Bukarest) oli romanialainen poliitikko, joka toimi Romanian pääministerinä vuonna 1868.

Sveitsissä opiskellut Golescu palveli nuorena Valakian armeijassa, jossa hän yleni lopulta kenraaliksi. Hän oli myös lyhyen aikaa Valakian ulkoministerinä ruhtinas Alexandru II Ghican aikana. Vuoden 1848 vallankumousyrityksen aikana hän oli vallankumoushallituksen sisäministeri ja joutui sen jälkeen asumaan maanpaossa Pariisissa vuoteen 1857. Palattuaan hän oli niin sanotun ad hoc -divaanin varapuheenjohtajana. Golescu osallistui vuonna 1866 Romanian ruhtinas Alexandru Ioan Cuzan syrjäyttämiseen ja kuului sen jälkeen asetettuun lyhytaikaiseen valtionhoitajakuntaan. Hän oli Romanian pääministerinä toukokuusta marraskuuhun 1868. Golescu oli myös 1868–1869 Romanian senaatin puhemies. Häntä syytettiin vuonna 1870 tasavaltaisen vallankumousliikkeen johtamisesta, mutta oikeudenkäynnissä valamiehistö totesi hänet syyttömäksi.

Nicolae Golescun veli Ștefan Golescu toimi Romanian pääministerinä välittömästi ennen häntä 1867–1868. Heidän serkkunsa Alexandru G. Golescu oli pääministerinä lyhyen aikaa vuonna 1870.

Lähteet
-------

1. 1 2  Gl-Gq (englanniksi) Rulers.org. Viitattu 8.9.2015.
2. 1 2 3  *Nordisk familjebok* (1908), s. 438 (ruotsiksi) Runeberg.org. Viitattu 8.9.2015.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa

 |

 |
**Rakel Jalas** (o.s. **Hallamaa**, ent. **Häyrén**; 28. syyskuuta 1892 Mäntsälä – 23. elokuuta 1955 Helsinki) oli suomalainen lääkäri ja kansanedustaja. Hän toimi kansanedustajana 1948–1951 edustaen kokoomusta. Hänelle myönnettiin lääkintöneuvoksen arvonimi 1952.

Jalaksen vanhemmat olivat tilanomistaja Hugo Pietari Hallamaa (ent. Häyrén) ja Amanda Karolina Törnström. Hänen puolisonsa oli vuodesta 1919 filosofian maisteri Arvo Emanuel Jalas (k. 1943). Professori Jaakko Jalas oli heidän poikansa.

Jalas valmistui ylioppilaaksi 1910, lääketieteen kandidaatiksi 1915 ja lisensiaatiksi 1922. Hän teki opintomatkoja useisiin Euroopan maihin 1930- ja 1940-luvulla. Hän työskenteli Lapinlahden sairaalan avustavana lääkärinä 1928–1930 ja oli sosiaaliministeriön lääkäri ja köyhäinhoidon apulaistarkastaja 1929–1936, sosiaaliministeriön huoltoasiainosaston lääkäri 1937–1955, Lahdentaan parantolan lääkäri 1925–1933, yksityinen lääkäri Helsingissä 1928–1955 (hermo- ja mielitaudit), Yhteiskunnallisen korkeakoulun opettaja 1942–1945.

Jalas oli useissa luottamustehtävissä, kuten Suomen psykiatris-neurologisen yhdistyksen sihteeri 1929–1937, Sielunterveysseuran johtokunnan jäsen 1931–1935, Turvan alkoholistiparantolan johtokunnan jäsen 1931–1937, Suomen naisten kansallisliiton siveellisyyskomitean puheenjohtaja 1935–1946, Invalidisäätiön hallituksen ja johtokunnan puheenjohtaja 1940–1955, Väestöliiton hallituksen jäsen 1941–1955, Huoltajan toimituksen jäsen 1931–1951, puheenjohtaja 1951–1955.

Lähteet
-------

1. ↑  Rakel Jalaksen muistokirjoitus *Helsingin Sanomissa* 25.8.1955. (Maksullinen linkki.)
2. 1 2 3 4  Kuka kukin oli. Wikisource
3. 1 2 3 4  *Kuka kukin on 1954*, s. 273.

Aiheesta muualla
----------------

* .aspx Rakel Jalas *Suomen kansanedustajat*. Eduskunta.

|  |  |  |  |  |
| --- | --- | --- | --- | --- |
| 

| * n
* k
* m
Kansallisen kokoomuspuolueen kansanedustajat 1948–1951 |
| --- |
|  |
| Eduskuntaryhmä(33) | 
* Ahmavaara
* Ala-Mäyry
* Antila
* Borg-Sundman
* Hakala
* Hamara
* Heikkilä
* Heitto
* Hetemäki
* Honka
* Honkala
* Jalas
* Kaukamaa
* Koivisto
* Koski
* Kölli
* Lappi-Seppälä
* Lehtonen
* Leikola
* Mäkinen
* Nuorsaari
* Oksala (1948–1949†)
* Paavolainen
* Pohjala
* Pusa
* Saariaho
* Saukkonen (1949–1951)
* Seppälä
* Turja
* Turunen
* Tuurna
* Wiherheimo
* Virkki
* Wirtanen

 |

 |


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |
|  |
| Henkilöt | 
* Eduskunta

 |

 |
Henri de Toulouse-Lautrecin maalaus suutelevista ihmisistä.
**Seksuaalinen joustavuus** (engl. *sexual fluidity*) tai **joustava seksuaalisuus** on selitysmalli, jonka mukaan ihmisen seksuaalisuus ei ole muuttumaton, vaan voi muuttua ihmisen elämän aikana. Joustava seksuaalisuus tarkoittaa, että henkilö voi elämänsä aikana osoittaa seksuaalista kiinnostuneisuutta molempia sukupuolia kohtaan. Tiede ei ole päässyt yksimielisyyteen siitä kuinka joustavaa seksuaalisuus on. Yleisissä selitysmalleissa ihmisen seksuaalinen suuntautuminen on käsitetty pysyväksi ja muuttumattomaksi.

Kuvaus
------

Varhaiset tutkimukset seksuaalisuudesta tehtiin miehillä. Joustava seksuaalisuus voi olla yleisempää naisten kuin miesten keskuudessa. Tämä tarkoittaisi, että joustava seksuaalisuus olisi enemmän naisten seksuaalisuuden piirre. Joustavasta seksuaalisuudesta on kirjoittanut Lisa M. Diamond teoksen *Sexual Fluidity: Understanding Women's Love and Desire*.

Ainakin joillakin seksuaalinen suuntautuminen on vaihdellut elämän aikana. Näyttelijä Gillian Andersonin mukaan hänen joustavaa seksuaalisuuttaan ei voi lokeroida.

Joustava seksuaalisuus ja eheytysterapiat
-----------------------------------------

Seksuaalisen joustavuuden mahdollisuus on kasvattanut kiinnostusta uudelleen eheytysterapioita kohtaan. Jos seksuaalisuus on joustavaa, eheytysterapioita kehittävät ja tarjoavat uskovat kykenevänsä muuttamaan ihmisen seksuaalisen suuntautumisen. Kiinnostusta eheytysterapioita kohtaan ajaa ajatus siitä että samaan sukupuoleen kohdistuva kiinnostus on moraalitonta.

Katso myös
----------

* Biseksuaalisuus
* Latentti homoseksuaalisuus
* Bi-curious
* Biseksuaalisuuden häivyttäminen
* Panseksuaalisuus

Lähteet
-------

1. ↑  Mitä tarkoittaa joustava seksuaalisuus? - Kauneus & Terveys *terve.fi*.  31 January 2011.
2. 1 2 3  Exploring the Umbrella: Bisexuality and Fluidity *advocate.com*.  11 February 2014.
3. ↑  You can't label my 'fluid' sexuality, says X Files star Gillian Anderson *dailymail.co.uk*.
4. ↑  Bi.org  » When Sexual Fluidity Is Turned Against Us *bisexual.org*.

Kirjallisuutta
--------------

* Diamond, Lisa M. *Sexual Fluidity: Understanding Women's Love and Desire*

Aiheesta muualla
----------------

* Terve.fi: Mitä tarkoittaa joustava seksuaalisuus?
* YouTube: Cornell University: Lisa Diamond on sexual fluidity of men and women (englanniksi)
* BBC: The invention of 'heterosexuality' (englanniksi)
**Nikolai Nikolajevitš Dikov** (ven. Николай Николаевич Диков, 17. maaliskuuta 1925 Sumy, Ukraina – 1996) oli venäläinen arkeologi, joka tutki erityisesti Venäjän Kaukoitää. Hän johti 1960–1995 Venäjän tiedeakatemian Magadanin historian, arkeologian ja etnografian tutkimusosastoa.

Nuoruus ja opiskelu
-------------------

Dikov syntyi 1925 papin perheeseen Ukrainassa. Hänen vanhempansa kuolivat 1930-luvun nälänhädän aikana, ja hänen tätinsä kasvatti hänet Leningradissa. Toisen maailmansodan aikana vuonna 1942 Dikov evakuoitiin Leningradista Novosibirskin alueelle.

Dikov aloitti sotilaspalveluksensa jälkeen opiskelut Moskovan valtionyliopistossa, mutta hän siirtyi sieltä Leningradin valtionyliopistoon, jossa hän erikoistui arkeologiaan. Dikov valmistui Leningradin valtionyliopistosta 1949. Hänen pronssiaikaa käsittelevä väitöskirjansa valmistui 1953 ja julkaistiin 1958.

Tutkimustyö
-----------

Dikov työskenteli valmistumisensa jälkeen kaksi vuotta Neuvostoliiton tiedeakatemian Siperian osaston arkeologian laitoksessa. Venäjän Kaukoidässä hän aloitti tutkimustyönsä vuonna 1955. Hän tutki muun muassa Tšukotkaa, Kamtšatkan niemimaata ja Kolymaa. Dikov löysi vuonna 1975 Wrangelinsaaren etelärannikolta muinaisen asuinpaikan Tšortov ovragin (Чёртов овраг).

Dikov oli vuodet 1958–1973 Tšukotkan arkeologiaa, historiaa ja etnografiaa käsittelevän Notes of Chukotka Local Museum -lehden*selvennä* tieteellinen toimittaja. Vuodet 1960-1995 hän oli Venäjän tiedeakatemiassa Magadanissa historian, arkeologian ja etnografian tutkimusosaston johtaja.

Dikov julkaisi yhdeksän monografiaa ja yli 170 artikkelia. Lisäksi hän ohjasi monia opiskelijoita. Dikov teki tiiviisti yhteistyötä vaimonsa Tamara Dikovan kanssa vuodesta 1962 tämän kuolemaan saakka.

Lähteet
-------

* Mark Nuttall (toim.): *Encyclopedia of the Arctic*. New York, NY: Routledge, 2005. ISBN 1-57958-436-5. Google-kirjat (viitattu 27.12.2016).

### Viitteet

1. 1 2 3 4 5 6  Arrow and Atl Atls, A guide to the archeologia of Beringia s. 204
2. 1 2 3 4 5  Nuttall, s. 492.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Israel
* Yhdysvallat
* Tšekki
* Alankomaat
* Puola

 |
|  |
| Muut | 
* Encyclopedia of Modern Ukraine
* IdRef

 |

 |
**Bad English** oli lyhytkestoinen yhdysvaltalainen hard rock -yhtye, joka nautti suurta menestystä 1980- ja 1990-lukujen taitteessa.

Historia
--------

Kun Journey hajosi 1980-luvun lopulla, kitaristi Neal Schon ja kosketinsoittaja Jonathan Cain perustivat Bad Englishin yhdessä laulaja John Waiten kanssa. Waite oli tunnettu laulaja sooloalbumeistaan ja The Babys -yhtyeestä Englannissa. Kokoonpanon täydensivät basisti Ricky Phillips ja rumpali Deen Castronovo.

Debyyttialbumi *Bad English* julkaistiin vuonna 1989 Epic Recordsin kautta. Albumi myi todella hyvin ja yhtye teki laajan kiertueen. Albumin ykköshitti oli "When I See You Smile", joka nousi listojen kärkeen monissa maissa.

Bad Englishin ura ei ollut pitkä, sillä yhtye hajosi jo toisen albumin *Backlashin* jälkeen. Phillipsin mukaan yhtye hajosi jo sen miksauksen aikana. Journey muodostettiin uudestaan ja Schon, Cain ja Castronovo liittyivät siihen.

Diskografia
-----------

### Studioalbumit

* *Bad English* (1989)
* *Backlash* (1991)

### Greatest Hits

* *Greatest Hits* (1995)

### Singlet

* *Forget Me Not* (1988)
* *When I See You Smile* (1989)
* *Price of Love* (1990)
* *Heaven Is a 4 Letter Word* (1990)
* *Possession* (1990)
* *Straight to Your Heart* (1991)
* *Time Stood Still*(feat. John Waite) (1991)

### Musiikkivideot

* *Forget Me Not* (1988)
* *When I See You Smile* (1989)
* *Price of Love* (1990)
* *Heaven Is a 4 Letter Word* (1990)
* *Straight to Your Heart* (1991)

Lähteet
-------

1. ↑  Stephen Thomas Erlewine: Bad English – Artist Biography (Arkistoitu – Internet Archive) Allmusic.com. (englanniksi)
**Javier "Javi" Manquillo Gaitán** (s. 5. toukokuuta 1994 Madrid, Espanja) on espanjalainen jalkapalloilija. Hän edustaa Englannin korkeimmalla sarjatasolla pelaavaa Newcastle Unitedia. Manquillo on pelipaikaltaan oikea laitapuolustaja.

Javi Manquillo pelasi aluksi kaksosveljensä Víctorin kanssa Real Madridin juniorijoukkueissa. Vuonna 2008 veljekset siirtyivät yhdessä Atlético Madridiin, josta Víctor jatkoi myöhemmin matkaansa kolmanteen madridilaisseuraan Rayo Vallecanoon.

Manquillo nostettiin Atléticon edustusjoukkueeseen jo vuonna 2011, mutta sai peliaikaa enimmäkseen B-joukkueessa. Hän teki liigadebyyttinsä joulukuussa 2012 Deportivo La Coruñaa vastaan pelatussa ottelussa, joka päättyi Atléticon 6–0-voittoon. Hän pelasi neljä ottelua Atléticon voittaessa Espanjan cupin 2013 ja kolme ottelua seuran voittaessa Espanjan-mestaruuden 2014.

Elokuussa 2014 Atlético lainasi Manquillon Liverpooliin kahden kauden mittaisella lainasopimuksella. Lainapesti Englantiin päätettiin kuitenkin keskeyttää kaikkien osapuolten suostumuksella jo yhden kauden jälkeen vähäisen peliajan vuoksi. Manquillo pelasi kauden 2015–2016 lainalla ranskalaisseura Marseillessa ja kauden 2016–2017 englantilaisseura Sunderlandissa. Heinäkuussa 2017 hän siirtyi Newcastle Unitediin. Ensimmäisellä viidellä kaudellaan hän pelasi 13–21 liigaottelua, mutta kaudella 2022–2023 vain neljä.

Javi Manquillo pelasi Espanjan eri juiniorimaajoukkueissa aina alle 21-vuotiaisiin saakka. Hän pelasi kaksi ottelua Espanjan voittaessa alle 19-vuotiaiden Euroopan-mestaruuden 2012. Hän edusti maataan heinäkuussa 2013 Turkissa pelatussa alle 20-vuotiaiden MM-turnauksessa, jossa pelasi neljä ottelua.

Lähteet
-------

1. 1 2 3  Javier Manquillo Soccerway-sivustolla (englanniksi)
2. 1 2 3 4  Javier Manquillo Transfermarkt-sivustolla (englanniksi)
3. ↑  Javi Manquillo, el lateral que le dijo 'no' al Real Madrid por su hermano Mundo Deportivo (Luettu 17. heinäkuuta 2014)
4. ↑  Spain - Javi Manquillo - Profile with news, career statistics and history Soccerway (Luettu 7. heinäkuuta 2013)
5. ↑  Ones to Watch 2013: Javier Manquillo (Arkistoitu – Internet Archive) Football Cantera (Luettu 17. heinäkuuta 2013)
6. ↑  Acuerdo con el Liverpool para la cesión de Manquillo clubatleticodemadrid.com (Luettu 7. elokuuta 2014)
7. ↑  Manquillo will not stay with Liverpool (Arkistoitu – Internet Archive) clubatleticodemadrid.com (Luettu 28. heinäkuuta 2015)
8. ↑  Agreement with Olympique for the loan of Manquillo (Arkistoitu – Internet Archive) clubatleticodemadrid.com (Luettu 28. heinäkuuta 2015)
9. ↑  FIFA Player Statistics: Javier MANQUILLO (Arkistoitu – Internet Archive) Fifa.com (Luettu 17. heinäkuuta 2014)

  

Newcastle United – Englannin Valioliiga
1 Dúbravka |
2 Trippier |
3 Dummett |
4 Botman |
5 Schär |
6 Lascelles |
7 Joelinton |
9 Wilson |
10 Gordon |
11 Ritchie |
13 Targett |
14 Isak |
15 Barnes |
17 Krafth |
18 Karius |
19 Manquillo |
20 Hall |
21 Livramento |
22 Pope |
23 Murphy |
24 Almirón |
28 Willock |
29 Gillespie |
32 Anderson |
33 Burn |
36 Longstaff |
39 Guimarães |
67 Miley |
Manageri Howe
**Jumesniemen kirkko-koulu** eli **Sasslinin koulu** oli Hämeenkyrön ensimmäinen koulu. Se toimi Jumesniemen kylässä vuosina 1848–1955. Tämän jälkeen se toimi edelleen tavallisena kouluna vuoteen 2014 asti. Koulun perustaja Adam (Aatu) Heikinpoika Sasslin (17. tammikuuta 1795 Hämeenkyrö – 22. huhtikuuta 1849 Hämeenkyrö) oli hämeenkyröläinen maanviljelijä. Omistamansa Kärjen talon mukaan häntä kutsuttiin myös *Kärjen Aatuksi* ja joskus pelkästään *Aatuksi*.

Koulu oli ensimmäinen suomenkielinen koulu, johon pääsivät kaikkien yhteiskuntaluokkien lapset.

Jumesniemen kylässä sijainneen Kärjen talon vuosina 1830–1849 omistanut Sasslin halusi perustaa kotikyläänsä koulun, jossa annettaisiin lapsille suomenkielistä alkeisopetusta. Kun koulun perustamisanomusta ei hyväksytty, Sasslin haki lupaa kirkon perustamiselle. Kirkkoon palkattu pappi toimisi samalla opettajana. Tämä yhdistetty kirkko-koulu saikin senaatilta hyväksymisen 27. marraskuuta 1847.

Kaksikerroksinen yhdistetty kirkko- ja koulurakennus valmistui Kärjen talon pihapiiriin, ja ensimmäisenä pappi-opettajana toimi vuodesta 1848 Antero Warelius. Pappi-opettajan palkka maksettiin Sasslinin Turun tuomiokapitulille antaman 2 000 hopearuplan pääoman korkotuotoista. Hän sai lisäksi puolet Sasslinin Hämeenkyrön pitäjänmakasiiniin sijoittaman 100 ruistynnyrin viljaerän tuottamasta korkoviljasta sekä oikeuden viljellä 7 kapanalan suuruista Greetanmoision peltoa. Korkoviljan toinen puoli jauhatettiin, ja siitä leivottiin leipiä varattomille lapsille.

Kirkko-koulu siirrettiin vuonna 1910 laaditulla sopimuksella uuteen rakennukseen puolen kilometrin päähän, mutta sen opettajina toimivat papit aina vuoteen 1956 saakka. 

Jumesniemen koulua uhkasi lakkauttaminen toistuvasti, ja vuoden 2014 toukokuussa koulun tarina lopulta päättyi monivuotisen viivytystaistelun jälkeen.

Koulun ohella Sasslin perusti Kärjen rukoushuonekunnaksi nimitetyn uskonnollisen yhteisön, jonka pappi oli samalla koulun opettaja. Rukoushuoneen papin virkaan ei vuodesta 1900 alkaen ilmoittautunut hakijoita, ja senaatti määräsi 1906, että koulu ja rukoushuone suljetaan ja saarnaajan virkaan liittyvää palkkaa kartutetaan, kunnes karttuneilla varoilla saadaan vakinainen viranlialtija. Vakinainen pappi saatiin taas 1907.

Lähteet
-------

* 160-vuotias kirkkokoulu pursuaa elämää. *Sana* 7.8.2008 (Internet Archive)
* Iso-Iivari, Lasse: Hämeenkyrön talonhaltijaluettelo (1.12.2006). (Internet Archive)
* Koulun historiaa Hämeenkyrön kunnassa[vanhentunut linkki] (Linkki arkistossa)
* Välilä, Liisa: *Iloa ja eloa Jumesniemen kylillä.* (Kyläkirja.) 2008. ISBN 978-952-92-4191-0

### Viitteet

1. 1 2  Jumesniemen kirkko-koulu Visit Hämeenkyrö. Viitattu 21.10.2023
2. ↑  Vihreä sydän Hämeenkyrön tarinat: Jumesniemen harvinaisuus
3. 1 2  Vanhimman suomenkielisen koulun viimeinen kevätjuhla. Yle Uutiset.
4. 1 2  Koulun historia. Hämeenkyrön kunta.
5. ↑  Sasslinin koulu, Tietosanakirja. Osa 8, palsta 8. Tietosanakirja-osakeyhtiö 1917

Kirjallisuutta
--------------

* O. I. Colliander, *Suomen kirkon paimenmuisto*, osa 1, s. 624 Helsinki : Otava Sarja: Suomen Kirkkohistoriallisen Seuran toimituksia 8:2
**YleLeaks** on Yellow Film & TV tuottama suomalainen televisiosarja. YleLeaksissa otetaan kantaa viikon ajankohtaisimpiin tapahtumiin, uutisiin sekä juoruihin. Ohjelmaa ovat juontaneet koomikko Pirjo Heikkilä vuosina 2011–2013 ja koomikko Krisse Salminen syksystä 2013.

Vakiokommentaattoreina ohjelmassa nähtiin kolmella ensimmäisellä tuotantokaudella Kari Hietalahti, Mari Perankoski, Joonas Nordman ja Teemu Laajasalo (jälkimmäinen nimellä Teemu Tammisalo). Heidän lisäkseen ohjelmassa oli ensimmäisellä tuotantokaudella vaihtuvia vieraita. Toisella kaudella ei vieraita nähty. Kolmannella kaudella ohjelmaan tuli mukaan Miitta Sorvalin esittämä Tellervo von Appelgren. Neljännellä tuotantokaudella Nordmanin ja Perankosken tilalle tulivat Jukka Lindström ja Heli Sutela. Lindströmin alettua juontaa ohjelmaa *Noin viikon uutiset*, hänen tilalleen tuli marraskuussa 2014 André Wickström. Sutelakaan ei jatkanut ohjelmassa vuoden 2014 jälkeen, vaan Perankoski palasi ohjelmaan tammikuussa 2015.

Syksyllä 2015 alkaneella viidennellä tuotantokaudella ohjelman kommentaattoreina nähdään kahdeksan fiktiivistä varakansanedustajaa, jotka ovat Kari Hietalahden näyttelemät keskustan Juhani Käki ja vasemmistoliiton Arhippa Korhonen, Teemu Laajasalon näyttelemät kokoomuksen Kalle Vapaamäki ja vihreiden Kesä Steiner, Taneli Mäkelän näyttelemät sosialidemokraatti Jouko Kitka ja Rkp:n Peter Smörö ja Mari Perankosken näyttelemät perussuomalainen Ritu Koponen-Papadokus ja kristillisdemokraatti Mailis Lumpio. Myös Miitta Sorvalin esittämä Tellervo von Appelgren jatkaa ohjelmassa.

Ohjelman tekeminen lopetettiin toistaiseksi keväällä 2016. Ohjelma keräsi parhaimmillaan yli 800 000 katsojaa.

Lähteet
-------

1. 1 2  Krisse Salmisesta YleLeaksin juontaja *Etelä-Suomen Sanomat*.  23.8.2013. Viitattu 14.8.2014.
2. ↑  Puheen Aamu: Pastori Teemu Laajasalo *Yle Areena*. Viitattu 6.11.2012.
3. ↑  YleLeaks palaa kesätauolta uusin kasvoin *Yle.fi*.  13.8.2014. Viitattu 14.8.2014.
4. ↑  Tässä on ajankohtaissatiiri YleLeaksin uusi vahvistus *YleX*.  14.11.2014. Viitattu 15.11.2014.
5. ↑  YleLeaks – Mari is back! *Yle.fi*.  13.1.2015. Viitattu 1.5.2015.
6. ↑  YleLeaks palaa ruutuun uudistuneena 5.9. - luvassa uudet hahmot ja uusi kasvo! *Yle.fi*.  25.8.2015. Viitattu 5.9.2015.
7. ↑  Yleltä yllätyspäätös: Suosikkiohjelma katoaa ruudusta – johtiko raju pilkka hyllytykseen? *Ilta-Sanomat*.  16.4.2016. Viitattu 16.4.2016. fi-FI
8. ↑  Katsotuimmat lähetykset 2016 - Yle TV1 *finnpanel.fi*. Viitattu 31.7.2018.

Aiheesta muualla
----------------

* YleLeaks Ylen sivustolla
* [vanhentunut linkki]
Trell Kimmons Lontoon olympialaisissa 2012.
**David "Trell" Kimmons** (s. 13. heinäkuuta 1985) on yhdysvaltalainen pikajuoksija.

Kimmons kuului nuorten maailmanmestaruuskilpailuissa 2004 kultaa 4 × 100 metrin viestijuoksussa voittaneeseen Yhdysvaltain joukkueeseen. Joukkue juoksi tuolloin nuorten maailmanennätyksen, 38,66 sekuntia.

Vuoden 2012 kesäolympialaisissa hän oli mukana 4 × 100 metrin viestijoukkueessa, joka sijoittui alun perin hopealle. Joukkue kuitenkin hylättiin myöhemmin Tyson Gayn dopingkäryn takia.

Kimmons jäi kiinni dopingista Yhdysvaltain mestaruuskisoissa maaliskuussa 2106 ja määrättiin kilpailukieltoon 14. huhtikuuta lähtien. Syyskuussa 2016 hänet määrättiin kahden vuoden kilpailukieltoon.

Lähteet
-------

1. 1 2  Trell Kimmons *Sports-Reference.com*.  Arkistoitu 16.12.2012. Viitattu 16.6.2013. (englanniksi)
2. ↑  Kimmons breaks world record *TheDemocrat.com*.  27.7.2004. Viitattu 16.6.2013. (englanniksi)
3. ↑  USA men’s 4 x 100m relay team disqualified from the 2012 London Olympic Games  20.5.2015. olympic.org:  KOK. Viitattu 3.7.2015. (englanniksi)
4. ↑  Jenkkisprintteri kuittasi dopingista kaksi vuotta *iltasanomat.fi*.  27.9.2016. Viitattu 27.9.2016.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
*Tämä artikkeli käsittelee hiekkalaatikkoa leikkipaikkana. Muita tietosanamerkityksiä on lueteltu täsmennyssivulla. Wikipedian hiekkalaatikko on sivulla Ohje:Hiekkalaatikko.*

Hiekkalaatikko
Lapset leikkimässä hiekkalaatikolla
**Hiekkalaatikko** on lasten leikkipaikka, jossa voidaan leikkiä hiekkaleikkejä esimerkiksi hiekkalapion, sangon ja hiekkamyllyn kanssa. Hiekkalaatikkoja rakennetaan esimerkiksi useimpiin leikkipuistoihin ja päiväkotien pihoille. Myös kerros- ja rivitalopihojen leikkipaikkavarustuksiin kuuluu usein hiekkalaatikko. Hiekkalaatikkoja on myös pientalojen pihoilla. 

Hiekkalaatikko on yleensä nelikulmainen, puusta valmistettu ja sen reunojen korkeus alle 20 senttimetriä. Hiekkalaatikkohiekka on laadultaan muuraushiekkaa, joka on raekooltaan 0–5 millimetriä. Hiekkalaatikon alla voidaan pintamaan ja hiekan erottimena käyttää suodatinkangasta. Hiekkalaatikon alla voidaan käyttää raekooltaan 5–12 mm olevaa sepeliä ja salaojitusta, jotta sadevesi ei jäisi hiekkalaatikkoon.

Terveyssyistä lemmikkieläimet tulee pitää poissa hiekkalaatikolta, eikä likaista lunta tulisi talvella kolata tai aurata laatikon päälle. Suojaksi voi hankkia päälle levitettävän peitteen. Leikkipaikan hiekka tulisi suositusten mukaan myös vaihtaa määräajoin, ettei siihen kertyisi ihmiselle haitallisia pieneliöitä ja mikrobeja.

Kotipihojen tarpeettomaksi jääneen hiekkalaatikon voi muokata esimerkiksi kasvimaaksi.

Hiekkalaatikko keksittiin 1800-luvun puolivälissä monipuoliseksi ja pienillekin lapsille sopivaksi leikkivälineeksi.

Lähteet
-------

1. ↑  Pekka Sivukari: Hiekkalaatikon hiekka ei vaihdu itsestään  16.6.2012. Yleisradio, yle.fi. Viitattu 30.7.2016.
2. ↑  Hanne Leiwo: Vanhasta hiekkalaatikosta saa hyvän kasvimaan  27.4.2014. Yleisradio, yle.fi. Viitattu 30.7.2016.
3. ↑  A Brief History of the Sandbox (englanniksi)

Aiheesta muualla
----------------

* Kuvia tai muita tiedostoja aiheesta **Hiekkalaatikko (leikkipaikka)** Wikimedia Commonsissa
**Tremaine Julio Stewart** (5. tammikuuta 1988 Kingston – 18. huhtikuuta 2021) oli jamaikalainen jalkapalloilija. Oikeajalkainen Stewart oli pelipaikaltaan oikea laitahyökkääjä. Hän pelasi myös Jamaikan jalkapallomaajoukkueessa.

Ura
---

### Seurajoukkueura

Stewart edusti vuodet 2006–2008 kotimaansa pääsarjan August Townia. Vuodet 2008–2012 hän pelasi saman sarjan Portmore Unitedissa. Maaliskuussa 2012 Stewart siirtyi Norjan Tippeligaenin Aalesunds FK:hon. Hän pelasi seurassa kolme kautta tehden 34 pelissä kuusi maalia. Heinäkuussa 2014 Stewart palasi takaisin kotimaahansa ja Waterhouse FC:hen. Hän pelasi seurassa 23 ottelua ja teki viisi maalia.

Syyskuussa 2015 Stewart solmi loppukauden kattavan sopimuksen Suomen Veikkausliigan Rovaniemen Palloseuran kanssa.

Vuosina 2016–2017 Stewart pelasi Jamaikan pääsarjassa Portmore Unitedissa ja vuosina 2017–2020 Waterhouse FC:ssä.

### Maajoukkueura

Stewart debytoi Jamaikan jalkapallomaajoukkueessa helmikuussa 2012 ystävyysottelussa Kuubaa vastaan. Avausmaalinsa hän teki muutaman päivän päästä niin ikään ystävyysottelussa Uuden-Seelannin verkkoon.

Stewart menehtyi äkillisesti kesken jalkapallo-ottelun kotimaassaan Jamaikalla 18. huhtikuuta 2021.

Lähteet
-------

1. ↑
2. ↑  Suomesta tuttu Tremaine Stewart, 32, kuoli kesken jalkapallo-ottelun *Ilta-Sanomat*.  22.4.2021. Viitattu 22.4.2021.
3. 1 2  Tremaine Stewart Transfermarkt-sivustolla (englanniksi)
4. 1 2 3  Tremaine Stewart National Football Teams -sivustolla (englanniksi)
5. ↑  Eero Markkanen RoPS:n riveihin loppukaudeksi *Rovaniemen Palloseura*. Viitattu 23.4.2021.
Katolinen kirkko, moskeija ja ortodoksinen kirkko Bosanska Krupassa, Bosnia ja Hertsegovinassa.
**Euroislam**, tai **eurooppalainen islam**, on analyyttinen termi Euroopassa harjoitettavalle islamille.

Islamilla on pitkä historia Euroopassa, joka näkyy esimerkiksi Espanjaa lähes 800 vuotta hallinneiden maurien jäljiltä. Tämä on vaikuttanut mm. paikalliseen arkkitehtuuriin, ruokakulttuuriin ja jopa espanjan kieleen.

Balkanilla islam on ollut näkyvä uskonto osmanien vaikutuksesta, ja vielä tänäkin päivänä monissa Balkanin maissa islam on enemmistön uskonto tai näkyvä vähemmistön uskonto. Esimerkiksi Pohjois-Makedonian väestöstä kolmannes on muslimeita ja Bosnia-Hertsegovinassa muslimit ovat suurin yksittäinen uskonnollinen ryhmä (46 % koko väestöstä).. Albaniassa islam on enemmistön uskonto (56,7 % koko väestöstä vuonna 2011).

Euroislam näkyy mm. siinä, miten Eurooppaan tulleet maahanmuuttajat ovat muovanneet omaa uskoaan uuteen kotimaahan sopivaksi. Tähän puolestaan on vaikuttanut Euroopassa vallitseva ajattelun ja tulkinnan vapaus, joka mahdollistaa oman uskonnon yksilöllisemmän tulkinnan.. Sellaisissa Euroopan maissa, joihin islam on saapunut maahanmuuton seurauksena (esim. Saksa ja Ranska), on haluttu alkaa puhua esimerkiksi *ranskalaisesta islamista* ennemmin kuin *islamista Ranskassa*, tai *saksalaisista muslimeista* eikä *muslimeista Saksassa* 1990-luvulta lähtien. Tällä on haluttu vahvistaa ajatusta siitä, että muslimit ovat kansalaisia siinä missä muutkin.. 

Yksi tunnetuimmista euroislamin edustajista on lontoolainen imaami Ajmal Masroor, joka on arvostellut kovasanaisesti mm. Saudi-Arabian luomaa islamista.

Lähteet
-------

1. ↑  Euro Islam, fiction or reality?  2007. projects.aegee.org. Viitattu 20.8.2021. (englanniksi)
2. ↑  Spain's Islamic legacy source of controversy | Focus on Europe  24.3.2019. DW News. Viitattu 20.8.2021. (englanniksi)
3. ↑  Clayer, Nathalie: Les musulmans des Balkans  2004. Le Courrier des pays de l'Est. Viitattu 20.8.2021. (ranskaksi)
4. ↑  Fjala e Drejtorit të Përgjithshëm të INSTAT, Ines Nurja gjatë prezantimit të rezultateve kryesore të Censusit të Popullsisë dhe Banesave 2011  2011. Instituti i Statistikave.  Arkistoitu 2017. Viitattu 20.8.2021. (albaniaksi)
5. 1 2  Euroislam näyttää tietä muslimien uuteen ajatteluun *areena.yle.fi*.  7.7.2018. Viitattu 20.8.2021.
6. ↑  O'Brien, Peter: Islamophobia, Euro-Islam, Islamism and Post-Islamism: Changing Patterns of Secularism in Europe (pdf)  2012. Trinity University. Viitattu 20.8.2021. (englanniksi)
Theophil Hansen.
**Theophil Edvard von Hansen** (alk. **Theophilus Hansen**) (13. heinäkuuta 1813 Kööpenhamina, Tanska – 17. helmikuuta 1891 Wien, Itävalta), vapaaherra von Hansen, oli norjalais-tanskalainen arkkitehti, josta myöhemmin tuli Itävallan kansalainen. Hän nousi maineeseen erityisesti Wieniin suunnittelemiensa rakennusten ja rakennelmien ansiosta, ja häntä pidetään uusklassismin merkittävänä edustajana.

Vuosina 1838–1846 Hansen asui Kreikassa. Hän suunnitteli muun muassa Ateenan yliopiston *Propylaea*-rakennuksen, jonka hän suunnitteli vuonna 1859 mutta joka valmistui vasta 1885..

Kreikassa oleskelunsa jälkeen Hansen toimi pääasiassa Wienissä. Hän oli Heinrich von Ferstelin, Karl von Hasenauerin ja Friedrich von Schmidtin ohella uuden Wienin suurrakennusajan johtohenkilöitä. Oltuaan alkuun varhaiskeskiajan tyyliin suunnitteleva romantikko Hansen suosi myöhemmin renessanssia ja antiikkia ja halusi sovittaa kreikkalaisia muotoja pohjoiseen elämäntyyliin. Niinpä Hansen esiintyy Karl Friedrich Schinkelin toiminnan johtajana.

Hansenin päätöitä Wienissä ovat arsenaalin asehuone (1855) romaaniseen tyyliin, suuri palatsimainen vuokra-asuintalo Heinrichshof; Wienin vanha pörssitalo (1877), konservatorio, taideakatemia ja monta palatsia italialaiseen renessanssityyliin. Hienoin ja harmonisin Hansenin suunnitelmista on kreikkalaisiin rakennusmuotoihin liittyvä parlamenttitalo, jonka interiööreistä on tunnettu 128 metriä pitkä halli.

Hansenin veli on tanskalainen arkkitehti Christian Hansen, joka on suunnitellut Ateenaan useita rakennuksia.

Kuvagalleria
------------

* Ateenan akatemia, Ateena (1859–1885)Ateenan akatemia, Ateena (1859–1885)
* Musikverein, Wien (1867–1870)Musikverein, Wien (1867–1870)
* Itävallan parlamenttitalo, Wien (1874–1883)Itävallan parlamenttitalo, Wien (1874–1883)
* Wienin vanha pörssitalo (1877)Wienin vanha pörssitalo (1877)
* Kreikan kansalliskirjasto, Ateena (1888)Kreikan kansalliskirjasto, Ateena (1888)
* Heinrichshof Wienissä.*Heinrichshof Wienissä.*

Lähteet
-------

1. ↑  Famous People, Brno.cz
2. ↑  Opec (Arkistoitu – Internet Archive)
3. ↑  Documentation of the Athens Academy public meeting hall[vanhentunut linkki]
4. 1 2  Hansen, Theofilus Edvard Tietosanakirja. Osa 3, palsta 115. Tietosanakirja-osakeyhtiö 1911

Aiheesta muualla
----------------

* Kuvia tai muita tiedostoja aiheesta **Theofil Hansen** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Ranska
* BnF data
* Saksa
* Israel
* Yhdysvallat
* Tšekki
* Kreikka
* Alankomaat
* Puola

 |
|  |
| Taiteenala | 
* ADK
* KulturNav
* Musée d'Orsay
* RKD Artists
* ULAN

 |
|  |
| Henkilöt | 
* Deutsche Biographie
* EUTA

 |
|  |
| Muut | 
* IdRef

 |

 |
**Allied Air Command** (**AIRCOM**) on sotilasliitto Naton keskitetty esikunta kaikille jäsenmaiden ilma- ja avaruusvoimille. Esikunnan tilat sijaitsevat Ramsteinin lentotukikohdassa Saksassa. Allied Air Commandista käytetään joskus suomenkielistä nimeä **Naton ilmavoimaesikunta**.

Historia ja tehtävä
-------------------

Allied Air Command perustettiin vuonna 1974 nimellä Allied Air Forces Central Europe keskitetyksi hallinnoksi keskisen Euroopan Natomaiden ilmavoimille, minkä jälkeen esikunta on kulkenut monilla nimillä. Kylmän sodan päätyttyä se saneerattiin. Nykyinen nimi ja organisaatio otettiin käyttöön vuonna 2013.

Nykyään esikunnan tehtävä on suunnitella ja hallinnoida Naton ilmavoimien operaatioita sekä ilma- ja ohjustorjuntaa.

Katso myös
----------

* Allied Land Command
* Allied Maritime Command

Lähteet
-------

1. ↑  Jäsenyys tekee Naton sotilaallisen rakenteen tutummaksi - Ruotuväki *ruotuvaki.fi*.  5.8.2022. Viitattu 9.1.2024.
2. ↑  AIRCOM, Ramstein - Alliance Single Air Command Nato. Viitattu 14.12.2023.
3. ↑  Allied Air Command Missions Nato. Viitattu 14.12.2023.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Allied Air Command
**Padru** (sardiksi *Pàdru*, galluuriksi *Pàtru*) on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 2 121 asukasta (vuonna 2016) ja sen pinta-ala on 158,00 neliökilometriä. Se sijaitsee 160 metrin korkeudella merenpinnan yläpuolella.

Lähteet
-------

1. 1 2  Istat - Istituto nazionale di statistica: Altitudini dei comuni tramite DEM *Italian kuntien pinta-alat ja korkeus merenpinnasta*. Viitattu 16.04.2019. (italiaksi)
2. 1 2  Istat - Istituto nazionale di statistica: Bilancio demografico al 30/11/2016 *Italian tilastokeskuksen väestötilasto alueittain, maakunnittain ja kunnittain*. Viitattu 16.04.2019. (italiaksi)

Aiheesta muualla
----------------

* Kuvia tai muita tiedostoja aiheesta **Padru** Wikimedia Commonsissa

Sassarin maakunta
Aggius | Aglientu | Alà dei Sardi | Alghero | Anela | Ardara | Arzachena | Badesi | Banari | Benetutti | Berchidda | Bessude | Bonnanaro | Bono | Bonorva | Bortigiadas | Borutta | Bottidda | Buddusò | Budoni | Bultei | Bulzi | Burgos | Calangianus | Cargeghe | Castelsardo | Cheremule | Chiaramonti | Codrongianos | Cossoine | Erula | Esporlatu | Florinas | Giave | Golfo Aranci | Illorai | Ittireddu | Ittiri | La Maddalena | Laerru | Loiri Porto San Paolo | Luogosanto | Luras | Mara | Martis | Monteleone Rocca Doria | Monti | Mores | Muros | Nughedu San Nicolò | Nule | Nulvi | Olbia | Olmedo | Oschiri | Osilo | Ossi | Ozieri | Padria | Padru | Palau | Pattada | Perfugas | Ploaghe | Porto Torres | Pozzomaggiore | Putifigari | Romana | San Teodoro | Sant’Antonio di Gallura | Santa Maria Coghinas | Santa Teresa Gallura | Sassari | Sedini | Semestene | Sennori | Siligo | Sorso | Stintino | Telti | Tempio Pausania | Tergu | Thiesi | Tissi | Torralba | Trinità d'Agultu e Vignola | Tula | Uri | Usini | Valledoria | Viddalba | Villanova Monteleone
**Veli Eero Ahmavaara** (20. syyskuuta 1915 Oulu – 29. syyskuuta 1961 Helsinki) oli suomalainen virkamies ja varatuomari, joka toimi Rovaniemen kauppalanjohtajana vuosina 1946–1948. Hän oli myös kirjallisuuden suomentaja.

Ahmavaara kirjoitti ylioppilaaksi 1934 ja suoritti ylemmän oikeustutkinnon 1945. Varatuomarin arvon hän sai 1950. Ennen nimitystään Rovaniemen kauppalanjohtajaksi hän oli asianajotoimisto Ahmavaara & Paavolan osakkaana ja Pohjolan Voiman lakimiehenä. Myöhemmin hän oli Oulun Kaupungin Säästöpankin johtaja 1951–1953, Suomen Arkkitehtiliiton lainopillinen asiamies vuodesta 1953 ja Korkeimman oikeuden virkamies 1954–1955. Hän oli puoluekannaltaan kokoomuslainen.

Ahmavaara suomensi muun muassa Agatha Christien, Raymond Chandlerin, Carter Dicksonin ja Rex Stoutin rikosromaaneja, Göran Schildtin romaaneja sekä osia Carl Grimbergin *Kansojen historiasta*. Tunnettuja Ahmavaaran suomentamia kirjoja ovat muun muassa Christien *Varjossa auringon alla*, *Murhenäytelmä kolmessa näytöksessä* ja *Murha Mesopotamiassa* sekä Chandlerin *Näkemiin, kaunokaiseni* ja *Pitkät jäähyväiset*.

Eero Ahmavaara oli poliitikko Arvi Ahmavaaran poika. Eero Ahmavaaran puoliso oli toimittaja Anna-Liisa Ahmavaara (myöh. Rekola), joka oli Jarl Sundqvistin tytär. Ammattiyhdistysjohtaja Pekka Arvi Ahmavaara on heidän poikansa. Ahmavaara kuului Ylitorniolta lähtöisin olevaan Ahmavaaran sukuun, josta on noussut kansallisesti merkittäviä henkilöitä 1800-luvun lopulta lähtien.

Lähteet
-------

1. 1 2  Varatuomari Ero Ahmavaara kuollut (maksullinen artikkeli) Helsingin Sanomat 3.10.1961, HS Aikakone. Viitattu 7.3.2018.
2. 1 2 3 4  *Kuka kukin on 1954*, s. 21 Runeberg.org. Viitattu 7.3.2018.
3. ↑  Tekijähaku nimellä "Eero Ahmavaara"[vanhentunut linkki] Fennica-tietokanta. Viitattu 7.3.2018.


|  |  |  |  |
| --- | --- | --- | --- |
| Rovaniemen vaakuna | Edeltäjä:**Viljo Heino** | **Rovaniemen kaupunginjohtaja**1946–1948 | Seuraaja:**Lauri Kaijalainen** |
Gratianus.
**Gratianus** on 1100-luvulla elänyt bolognalainen lainoppinut. Hän kokosi noin vuonna 1140 roomalaiskatolisen kirkon ensimmäisen täydellisen kanonien kokoelman *Concordia discordantium canonumin*, joka yleensä tunnetaan nimellä *Decretum Gratiani*. Kokoelma perustuu aikaisempiin kokoelmiin, kirkolliskokousten päätöksiin, roomalaiseen lakiin ja kirkkoisien teksteihin.

Gratianuksen elämästä tiedetään vähän. Hänen on kerrottu olleen benediktiiniläismunkki ja työskennelleen eräässä Bolognan luostarissa, mutta tiedon todenperäisyys on epävarma.

*Concordia discordantium canonum* sisälsi myös Gratianuksen omia kommentteja, joiden tarkoituksena oli selittää eri auktoriteettien erimielisyyksiä. Teos hyväksyttiin pian eurooppalaisissa oppilaitoksissa kanonisen oikeuden perusteokseksi, ja se oli roomalaiskatolisen kirkon kanoninen lakikirja vuoteen 1917.

Lähteet
-------

1. ↑  "canon law." Britannica Concise Encyclopedia. Encyclopædia Britannica, Inc. 2006. Answers.com 17 Jun. 2009.
2. 1 2  Anders Winroth: Domus Gratiani *pantheon.yale.edu*. Viitattu 23.6.2009. (englanniksi)

Aiheesta muualla
----------------

* "Johannes Gratian (Gratianus)", *The Catholic Encyclopedia*. New York: Robert Appleton Company, 1917. Teoksen verkkoversio (viitattu 23.6.2009). (englanniksi)

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
	+ 2
	+ 3
	+ 4

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Italia
* Israel
* Belgia
* Yhdysvallat
* Ruotsi
* Tšekki
* Kroatia
* Alankomaat
* Puola
* Portugali
* Vatikaani

 |
|  |
| Tieteilijät | 
* CiNii

 |
|  |
| Taiteenala | 
* ULAN

 |
|  |
| Henkilöt | 
* Dizionario Biografico degli Italiani
* Deutsche Biographie

 |
|  |
| Muut | 
* IdRef

 |

 |
**Bortigiadas** (galluuriksi *Bultigghjàta*) on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 765 asukasta (vuonna 2016) ja sen pinta-ala on 75,90 neliökilometriä. Se sijaitsee 476 metrin korkeudella merenpinnan yläpuolella.

Lähteet
-------

1. 1 2  Istat - Istituto nazionale di statistica: Altitudini dei comuni tramite DEM *Italian kuntien pinta-alat ja korkeus merenpinnasta*. Viitattu 16.04.2019. (italiaksi)
2. 1 2  Istat - Istituto nazionale di statistica: Bilancio demografico al 30/11/2016 *Italian tilastokeskuksen väestötilasto alueittain, maakunnittain ja kunnittain*. Viitattu 16.04.2019. (italiaksi)

Aiheesta muualla
----------------

* Kuvia tai muita tiedostoja aiheesta **Bortigiadas** Wikimedia Commonsissa

Sassarin maakunta
Aggius | Aglientu | Alà dei Sardi | Alghero | Anela | Ardara | Arzachena | Badesi | Banari | Benetutti | Berchidda | Bessude | Bonnanaro | Bono | Bonorva | Bortigiadas | Borutta | Bottidda | Buddusò | Budoni | Bultei | Bulzi | Burgos | Calangianus | Cargeghe | Castelsardo | Cheremule | Chiaramonti | Codrongianos | Cossoine | Erula | Esporlatu | Florinas | Giave | Golfo Aranci | Illorai | Ittireddu | Ittiri | La Maddalena | Laerru | Loiri Porto San Paolo | Luogosanto | Luras | Mara | Martis | Monteleone Rocca Doria | Monti | Mores | Muros | Nughedu San Nicolò | Nule | Nulvi | Olbia | Olmedo | Oschiri | Osilo | Ossi | Ozieri | Padria | Padru | Palau | Pattada | Perfugas | Ploaghe | Porto Torres | Pozzomaggiore | Putifigari | Romana | San Teodoro | Sant’Antonio di Gallura | Santa Maria Coghinas | Santa Teresa Gallura | Sassari | Sedini | Semestene | Sennori | Siligo | Sorso | Stintino | Telti | Tempio Pausania | Tergu | Thiesi | Tissi | Torralba | Trinità d'Agultu e Vignola | Tula | Uri | Usini | Valledoria | Viddalba | Villanova Monteleone